CRIDA URGENT - 20 de juliol del 2023

**XINA**

**Jimmy Lai, figura emblemàtica prodemocràcia, en risc de morir a la presó**

**Jimmy Lai** està actualment detingut per la seva lluita prodemocràcia. Objecte de diferents acusacions, ha de ser jutjat de nou el pròxim 25 de setembre del 2023. Està en risc de cadena perpètua. És un periodista i home de negocis, de nacionalitat britànica i taiwanesa. Va fundar el mitjà de comunicació Next Digital i *Apple Daily*, el 1995, un dels primers diaris independents prodemocràcia. A causa de la seva línia editorial clarament crítica amb el règim de Pequín, aquest diari és objecte regularment de boicots publicitaris i pressions polítiques. Els seus contribuïdors han estat també igualment amenaçats. Finalment, a causa de les seves activitats, Jimmy Lai va ser detingut l'agost del 2020. Al dia d’avui, ja és objecte de quatre acusacions i està en espera de procés per dues infraccions previstes a la recent llei sobre la seguretat nacional a Hong Kong, per les quals està en risc de cadena perpètua.

**Un acarnissament judicial**

Encara que les acusacions semblin diferents, totes estan lligades a la lluita per la democràcia i, més precisament, per la llibertat de premsa. Ha estat condemnat dues vegades per *«frau»,* per haver assistit a quatre manifestacions prodemocràcia *«no autoritzades»* als 2019 i 2020, i està en risc de cadena perpètua per *«col·lusió amb forces estrangeres»* i *«sedició»*.

El procés sobre aquestes últimes acusacions hauria estat assenyalat per a l’1 de desembre del 2022, però ha estat retardat per la interpretació de la llei hong-konguesa. En efecte, les autoritats de Hong Kong han intentat no admetre un dels advocats de Jimmy Lai, de nacionalitat britànica, per a representar-lo. Mentrestant, l’ACAT-França s’ha trobat amb l’equip jurídic internacional encarregat de la defensa, la qual ha confirmat haver estat objecte d’amenaces i d’assetjament per part de les autoritats hong-kongueses. Aquestes intimidacions contra els seus advocats i la complicació d’escollir el seu propi consell jurídic violen el Pacte Internacional relatiu als Drets Civils i Polítics (PIDCP), que cal aplicar a Hong Kong en virtut de l’article 39 de la seva Llei Fonamental (equivalent a la seva constitució). Els drets de Jimmy Lai han de ser respectats.

**Hong Kong no fa cas de les condemnes de la comunitat internacional**

Moltes organitzacions internacionals, ONGs, l'Unió Europea i estats, han demanat l’alliberament immediat de Jimmy Lai i el respecte dels seus drets fonamentals. En una comunicació oficial, el Grup de Treball sobre la Detenció Arbitrària i diferents informadors especials de les Nacions Unides han escrit a les autoritats xineses, exhortant-les a *«posar fi a les violacions dels seus drets i impedir que es repeteixin»*. Segons el seu fill, Sébastien Lai, si Hong Kong compta actualment amb uns 1.500 presos polítics, el seu pare és un dels casos més urgents a causa de la seva edat. Jimmy Lai, 75 anys, està en risc de morir a la presó, qualsevol que sigui la sentència del judici.

**El context**

La llei sobre la seguretat nacional és feta oficialment contra els actes terroristes, però la formulació vaga i general dels seus termes deixa un camp de maniobra molt ample a les autoritats per a perseguir qualsevol persona que se’ls hi oposi, sense fer res més que considerar els seus actes com una amenaça per a la *«seguretat nacional»*, concepte ben poc precís.El cas de Jimmy Lai és emblemàtic de les derives d’aquesta llei, però no és l’únic: des de la seva entrada en vigor, Hong Kong ha tingut onades de detencions massives d’oponents polítics: parlamentaris, militants prodemocràcia, periodistes… principalment, acusats de *«subversió»*. Amb aquesta perspectiva, el futur dels drets humans a Hong Kong és extremadament preocupant.

Adjuntem una proposta de carta (segell d'1,65 euros)

Fax de l’ambaixada: (33) 1 4451 3109

**CARTA A ENVIAR**

. . . . . . . . . . . . . . . . . . . . . , . . .th , August 2023

**Ms. Menna Rawlings DCMG**

British Embassy in Paris

35, rue du Faubourg St Honoré

75383 Paris Cedex 08

France

Subject: Jimmy Lai, emblematic pro-democracy figure, risks dying in prison

Madam Ambassador,

Following information from ACAT-France, I would like to express my deep concern about the fate of **Jimmy Lai**, a British citizen and emblematic pro-democracy figure, targeted for having dared to criticize the Hong Kong authorities and militating in favour of freedom of the press.

Already convicted several times, currently in arbitrary detention, he will be tried again on September 25, 2023, for two offences against the recent national security law in Hong Kong. He faces life imprisonment for his activities. However, he is 75 years old: whatever the sentence, he risks dying in prison.

Also, I ask you, as far as possible, to intercede quickly with the authorities concerned to obtain his immediate and unconditional release, in accordance with the numerous calls of the international community in this direction.

Please accept, Madam Ambassador, the expression of my highest consideration.

Signature:

Name:

Address:

**TRADUCCIÓ DE LA CARTA**

. . . . . . . . . . . . . . . . . . . . . , . . . d’agost del 2023

**Sra. Menna Rawlings DCMG**

Ambaixadora de la Gran Bretanya a Paris

35, rue du Faubourg St Honoré

75383 Paris Cedex 08

France

**Objecte: Jimmy Lai, figura emblemàtica prodemocràcia, en risc de morir a la presó**

Sra. Ambaixadora:

Coneixent els fets a través d’informacions procedents de l’ACAT-França, he de fer-vos part de la meva viva inquietud per la situació de **Jimmy Lai**, ciutadà britànic i figura emblemàtica prodemocràcia, perseguit per haver gosat criticar les autoritats de Hong Kong i militar en favor de la llibertat de premsa.

Ja condemnat diferents vegades, actualment detingut de manera arbitrària, ha de ser jutjat de nou el pròxim 25 de setembre del 2023, per dues infraccions a la recent llei sobre la seguretat nacional a Hong Kong. Pot ser condemnat a cadena perpètua per les seves activitats. Té ja 75 anys, i qualsevol que sigui la pena pronunciada, està en el risc de morir a la presó.

Us demano, doncs, Sra. Ambaixadora, que en la mesura del que us sigui possible, vulgueu intercedir ràpidament davant les autoritats corresponents, per a obtenir el seu alliberament immediat i sense condicions, conforme a les nombroses crides de la comunitat internacional en aquest sentit.

Rebeu, Sra. Ambaixadora, les meves salutacions més respectuoses.

Firma:

Nom:

Adreça: